Ingolstadt

Ingolstadt er en by langs Donau ca. 80 kilometer nord for München, i den tyske delstaten Bayern. I den gamle bykjernen, som delvis er omgitt av bymurer og tårn, finnes mange bevarte byggverk fra middelalderen, blant annet kirken Liebfrauenmünster fra 1425–1500. Historie Ingolstadt er først nevnt 806 som festning, og fikk byrettigheter 1250. Det bayerske universitet lå i Ingolstadt fra 1472 og 1802, for deretter å bli flyttet til München og gitt navnet Ludwig-Maximilians-Universität. Ingolstadt var lenge en viktig festningsby. Byen fikk store ødeleggelser under den annen verdenskrig. Økonomi og næringsliv Ingolstadt er et betydelig industrisenter med store oljeraffinerier som forsynes med olje i ledninger fra Genova og Trieste i Italia og Marseille i Frankrike. Bilmerket Audi produseres i Ingolstadt. Videre finnes metall- og møbelindustri. Galleri Se også Fra litteraturens verden er Ingolstadt kjent som byen der Victor Frankenstein skapte sitt monster i boka Frankenstein av Mary Shelley. Referanser Eksterne lenker (de) Offisielt nettsted (en) Ingolstadt – kategori av bilder, video eller lyd på Commons (en) Ingolstadt – galleri av bilder, video eller lyd på Commons